Fisijski kvasac
Schizosaccharomyces pombe, također zvani fisijski kvasac, je vrsta kvasaca koji se koristi u tradicijskom pivarstvu i kao modelni organizam u molekulskoj i ćelijskoj biologiji. To je jednoćelijski eukariot, čije su ćelije u obliku štapa. Ćelije obično imaju prečnik od 3 do 4 mikrometra i dužinu od 7 do 14 mikrometara. Procjenjuje se da njegov genom, koji iznosi otprilike 14,1 milion parova baza, sadrži 4.970 gena koji kodiraju proteine i najmanje 450 nekodirajućih RNK. Ove ćelije održavaju svoj oblik rastući isključivo kroz vrhove ćelija i dijele se medijalnom fisijom da bi proizvele dvije ćelije kćeri jednake veličine, što ih čini moćnim alatom u istraživanju ćelijskog ciklusa. Fisijski kvasac izolovao je 1893. Paul Lindner iz istočnoafričkog pivskog prosa. Naziv vrste pombe je svahili riječ za pivo. Prvi put je razvijen kao eksperimentalni model 1950-ih: Urs Leupold za proučavanje genetike, i Murdoch Mitchison za proučavanje ćelijskog ciklusa. Paul Nurse, istraživač fisijskog kvasca, uspješno je spojio nezavisne škole genetike ovog kvasca i istraživanja ćelijskog ciklusa. Zajedno sa Leejom Hartwellom i Timom Huntom, Nurse je 2001. godine osvojio Nobelovu nagradu za fiziologiju ili medicinu za njihov rad na regulaciji ćelijskog ciklusa. Sekvenca genoma S. pombe objavljena je 2002. godine, u Konzorcijuj predvođenim Institutom Wellcam Trust Sanger, postavši šesti model eukariotskog organizma čiji je genom u potpunosti sekvencioniran. Istraživače S. pombe podržava PomBase MOD (Model Organism Database). Ovo je u potpunosti otključalo moć ovog organizma, s mnogim identificiranim genima ortolognim ljudskim genima - 70% do danas. obuhvatajući mnoge gene uključene u ljudske bolesti.